Iżrael u l-gruppi Palestinjani, inkluż il-Ħamas, qablu fuq waqfien mill-ġlied f’Gaza għal 72 siegha. Medjaturi Egizzjani qalu li l-waqfien mill-ġlied jibda mit-8.00 a.m. Dan il-ftehim qed iseħħ wara li lbieraħ Iżrael waqaf għal seba’ sigħat f’dik li ssejħet bħala tieqa umanitarja għall-partijiet ta’ Gaza. Uffiċjali tas-saħħa f’Gaza qed jgħidu li iżjed minn 1,800 Palestinjan inqatlu fl-erba’ gimghat ta’ kunflitt li fihom mietu wkoll 67 Israeljan.